Eric Hoekstra

Eric Hoekstra (*6 april 1960, It Hearrenfean ) is in Frysk skriuwer. Hy publisearre sawol poëzij as proaza. Hy is benammen bekend fanwege syn oersettingen nei it Frysk fan it wurk fan Friedrich Nietzsche. Hy krige dêrfoar yn 2002 de Dr. Obe Postmapriis.

Hoekstra is fierder bekend as literatuerkritikus en kollumnist. Under eigen namme en ûnder de pseudonimen 'Dr. Gleon', 'Dr. Tsjoen' en 'Justus' skreaun hy bydragen yn it Frysk Deiblêd en yn de tydskriften Kistwurk, Farsk, De Moanne, Hjir en Erosmos.

Eric Hoekstra brocht in lange rige taalkundige publikaasjes op syn namme. Sa publisearre er oer de Fryske ynfloeden yn Hollânske dialekten, dialektology, syntaksis, taalpolityk en taalferoaring. Eric Hoekstra is foarsitter fan de Stifting Elektroanyske Letteren Fryslân.

Yn febrewaris 2007 húsmanne Eric Hoekstra, lykas Diogenes 2500 jier dêrfoar, in wike lang yn in houten tonne.Erik Hoekstra yn de tonne (sjoen op 10 feb. 2010) 

Eric Hoekstra bekearde him ta it kristendom nei in mystike ûnderfining. Hy makke út 'e fjouwer evangeeljes in spannende en moderne roman: Roman fan in hielmaster dy't ek yn it Nederlânsk ferskynde mei de titel Roman van een geneesheerUtjouwerij Elikser

 Wurk 
2000: De floeibere bân (dichtbondel)
2002: Yn 'e fal fan jûn (poetysk wurk, skreaun mei Eeltsje Hettinga ûnder it pseudonym Hu Thung Song)
2007: Kening fan de junks (roman)
2007: Libje goed: op nei de tonne (roman)
2013: Lofts! Rjochts! Lofts! Rjochts! (roman)
2017: The Frisians: A Xenophobe's Guide (non-fiksje)
2018: Roman fan in hielmaster/ Roman van een geneesheer. Utjouwerij Elikser

 Oerset wurk 
2000: Dat Sei Zarathustra: In Boek foar Alleman en Gjinien (oersetting fan Also Sprach Zarathustra, fan Friedrich Nietzsche)
2003: Oarekant Goed en Kwea: Foarspul fan in Filosofy fan 'e Takomst (oersetting fan Jenseits von Gut und Böse, fan Friedrich Nietzsche)
2012: Bhagavad Gita: It liet fan God - It Boek fan de Yoga (oersetting fan 'e Bhagavad Gita, in ûnderdiel fan it gruttte epyske gedicht de Mahabharata, skreaun troch de wize Vyāsadeva)

Gallery

 Keppelings om utens 
 http://members.chello.nl/e.hoekstra8/index.htm
 http://www.elfelf.nl

Kategory:Frysk oersetter
Kategory:Oersetter nei it Frysk
Kategory:Frysk útjouwer
Kategory:Frysk dichter
Kategory:Frysk romanskriuwer
Kategory:Frysk literatuerkritikus
Kategory:Frysk kollumnist
Kategory:Skriuwer yn it Frysk
Kategory:Persoan berne op It Hearrenfean
Kategory:Persoan berne yn 1960